Document ID: 31991R1382

NEUVOSTON ASETUS (ETY) N:o 1382/91,
annettu 21 päivänä toukokuuta 1991,
kalastustuotteiden maihintuontia jäsenvaltioissa koskevien tietojen toimittamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 artiklan,
ottaa huomioon komission ehdotuksen(),
ottaa huomioon Euroopan parlamentin lausunnon(),
sekä katsoo, että
yhteisön yhdenmukaisten tilastotietojen olemassaolo kalastustuotteiden maihintuontia koskevista kokonaismääristä edistäisi etenkin kalastustuotteiden markkinoiden toimintaa, kalastustuotteiden markkinoiden yhteisestä järjestelystä 29 päivänä joulukuuta 1981 annetun neuvoston asetuksen (ETY) N:o 3796/81(), sellaisena kuin se on viimeksi muutettuna asetuksella (ETY) N:o 2886/89(), mukaisesti,
ON ANTANUT TÄMÄN ASETUKSEN:
1 artikla
Jäsenvaltioiden on toimitettava komissiolle tiedot yhteisön kalastusaluksilla maihintuotujen kalastustuotteiden määristä ja keskimääräisistä hinnoista jokaisen kalenterikuukauden aikana kyseisessä jäsenvaltiossa.
Tässä asetuksessa kalastustuotteiden maihintuonnilla tarkoitetaan:
- kalastusalusten tai kalastuslaivastojen muiden osien purkamia tuotteita;
- jäsenvaltioiden kalastusalusten muissa kuin jäsenvaltioiden satamissa purkamia ja komission asetuksen (ETY) N:o 137/79() asiakirjan T2M kattamia tuotteita;
- yhteisön kalastusaluksista ja yhteisön kalastuslaivastojen muista osista kolmansien maiden aluksiin jäsenvaltioiden alueella jälleenlaivattuja tuotteita.
Jäsenvaltioiden on huolehdittava, että lukuun ottamatta tapauksia, joissa on myönnetty poikkeuksia 5 artiklan 4 tai 6 kohdan perusteella tai poissulkemisia, toimitettujen tietojen on sisällettävä kaikkien liitteessä I lueteltujen kalastustuotteiden maihintuonti kalenterikuukauden aikana. Otantamenetelmiä voidaan kuitenkin käyttää arvioimiseen enintään 10 painoprosentin osalta maihintuotujen tuotteiden määrästä kuukauden aikana. Kyseiset otantamenetelmät on selostettava 5 artiklan 1 ja 2 kohdan säännösten mukaisesti.
2 artikla
Edellä 1 artiklassa tarkoitetut tiedot on toimitettava komissiolle kuuden kuukauden kuluessa sen kuukauden päättymisestä, jota tiedot koskevat.
3 artikla
1. Kalastustuotteet, joista on 1 artiklan mukaisesti toimitettava tiedot, luetellaan liitteessä I. Jäsenvaltiot voivat kuitenkin toimittaa tietoja myös muista yksitellen eritellyistä kalastustuotteista.
Sellaisia tuotteita koskevia tietoja, joilla on vähäinen merkitys jäsenvaltiossa, ei tarvitse eritellä yksitellen, vaan tiedot voidaan sisällyttää aggregoituun erään edellyttäen, että näin ilmoitettujen tuotteiden määrä ei ole 10 painoprosenttia enempää jäsenvaltioon kyseisen kuukauden aikana maihintuotujen kalastustuotteiden kokonaismäärästä.
2. Painoyksiköitä, keskimääräisiä hintoja, tuotteiden käyttötarkoitusta ja esittämistä koskevat määritelmät esitetään liitteessä II.
3. Liitteessä I olevaa tuoteluetteloa sekä liitteessä II olevia määritelmiä voidaan muuttaa 6 artiklassa säädettyä menettelyä noudattaen.
4 artikla
1. Jäsenvaltioiden on toimitettava 1 ja 2 artiklassa tarkoitetut tiedot komissiolle liitteessä III täsmennetyssä muodossa.
2. Tiedot voidaan toimittaa magneettisella tallennusvälineellä, kun toimittamisesta tässä muodossa on sovittu jäsenvaltioiden ja komission kesken.
5 artikla
1. Jäsenvaltioiden on toimitettava komissiolle 12 kuukauden kuluessa tämän asetuksen voimaantulosta selostus, jossa esitetään maihintuontia koskevien tietojen laadintatapa sekä osoitettava tietojen edustavuus ja luotettavuus. Komissio laatii jäsenvaltioiden kanssa yhteistyössä yhteenvedon selostuksista.
2. Jäsenvaltioiden on ilmoitettava komissiolle kaikista muutoksista, joilla on vaikutusta 1 kohdan mukaisesti annettuihin tietoihin kolmen kuukauden kuluessa siitä kun muutos toteutettiin.
3. Siinä tapauksessa, että 1 kohdassa tarkoitettujen menetelmäselostusten perusteella ilmenee, että jäsenvaltio ei voi välittömästi mukautua tämän asetuksen vaatimuksiin ja että on tarpeen muuttaa tutkimustekniikkaa ja menetelmiä, komissio voi kyseisen jäsenvaltion kanssa yhteistyössä vahvistaa enintään kolmen vuoden pituisen siirtymäkauden tämän asetuksen voimaantulosta alkaen, jonka kuluessa tässä asetuksessa säädetty ohjelma on toteutettava; siirtymäkauden aikana voidaan myöntää väliaikaisia poikkeuksia, joilla annetaan jäsenvaltiolle lupa olla soveltamatta tätä asetusta enintään kolmen vuoden ajan. Komissio ilmoittaa kaikille jäsenvaltioille poikkeuksista 7 kohdassa säädettyä menettelyä noudattaen.
4. Tapauksissa, joissa jäsenvaltion jonkin erityisen kalastusalan mukaan ottaminen aiheuttaisi kansallisille viranomaisille suhteettomia vaikeuksia verrattuna kyseisen alan merkitykseen, voidaan 6 artiklassa säädetyn menettelyn mukaisesti myöntää poikkeus, jolla sallitaan jäsenvaltion jättää kyseistä alaa koskevat tiedot pois kansallisia tietoja toimittaessaan.
5. Poikkeukset voidaan 4 kohdan nojalla myöntää enintään kolmeksi vuodeksi, mutta niitä voidaan kuitenkin pidentää kerrallaan kolmella vuodella. Perusteeksi pidennyksen saamista koskevalle pyynnölleen jäsenvaltion on toimitettava komissiolle otantaan perustuvan tietojen keruun tulokset, josta ilmenevät jäsenvaltion vaikeudet soveltaa asetusta kokonaismaihintuontiin alueellaan. Sen jälkeen pyynnöt käsitellään 6 artiklassa säädettyä menettelyä noudattaen.
6. Tiedot maihintuonnista pienissä satamissa voidaan, jäsenvaltion 12 kuukauden kuluessa tämän asetuksen voimaantulosta komissiolle esittämästä perustellusta pyynnöstä, jättää pois toimitettavista kansallisista tiedoista seuraavin edellytyksin:
Poisjättäminen sallitaan, jos kyseisten tietojen toimittaminen aiheuttaisi kansallisille viranomaisille suhteettomia vaikeuksia verrattuna maihintuontien kokonaismerkitykseen ja jos vastaavia maihintuotuja tuotteita markkinoidaan vain paikallisesti. Luettelo kyseeseen tulevista satamista on laadittava jokaisen jäsenvaltion osalta 6 artiklassa säädetyn menettelyn mukaisesti.
Jäsenvaltioiden, joita asia koskee, on toimitettava komissiolle joka kolmas vuosi asetuksen voimaantulosta alkaen kertomus, jossa on kaikki asiaan kuuluvat tiedot, joiden perusteella päätöksellä 72/279/ETY perustettu pysyvä maataloustilastokomitea() voi tutkia ja tarvittaessa muuttaa 6 artiklassa säädetyn menettelyn mukaisesti tämän kohdan toisessa alakohdassa tarkoitettuja arviointiperusteita ja luetteloita.
7. Menetelmäselostukset, siirtymäjärjestelyt, tietojen saatavuus, tietojen luotettavuus ja muut tämän säädöksen soveltamiseen liittyvät merkitykselliset seikat tutkitaan kerran vuodessa maataloustilastokomitean toimivaltaisessa työryhmässä.
6 artikla
1. Jos artiklassa säädettyä menettelyä on noudatettava, asian saattaa pysyvän maataloustilastokomitean, jäljempänä "komitea", käsiteltäväksi komitean puheenjohtaja omasta aloitteestaan tai jäsenvaltion edustajan pyynnöstä.
2. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan ETY:n perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen.
3. a) Komissio päättää toimenpiteistä, jos ne ovat komitean lausunnon mukaisia.
b) Jos suunnitellut toimenpiteet eivät ole komitean lausunnon mukaisia tai lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä.
Jos neuvosto ei ole ratkaissut asiaa kolmen kuukauden kuluessa siitä, kun asia on tullut vireille neuvostossa, komissio tekee päätöksen ehdotetuista toimenpiteistä.
7 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1992 alkaen.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä toukokuuta 1991.

Labels: 18
19
6